VS001137
Datum: 1993-04-21T02:00:00.000+02:00
datum_sodbe_i_stopnje: 1999-09-17T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice
fischer: zelo hudi primeri
odskodnina: 12400000 SIT
opombe: II Ips 301/2002. Revizija tožeče stranke je bla zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 5 do 10 let

Osnovnošolka, kasneje dijakinja.

## Škodni dogodek

Poškodovala se je v prometni nesreči.

## Poškodba

Udarnina možgan, prelom desne stegnenice, udarnina prsnega koša in udarnine trebuha.

## Telesne bolečine

3000000 SIT 1 mesec srednje hude, 4 mesece lahke do občasne srednje hude; še sedaj in v bodoče bo prestajale telesne bolečine ob fizičnih naporih in ob vremenskih spremembah; v začetku pogosti glavoboli so sedaj bolj redki in se pojavljajo ob večjih miselnih naporih;

#### Hospitalizacija

Zaradi otekanja možgan je bila en mesec v nezavesti; 2 operaciji poškodovane stegnenice (pri prvi so ji vstavili osteosintetski material, pri drugi so ga odstranili).

#### Rehabilitacija

4 mesece rehabilitacija v zavodu za rehabilitacijo invalidov; vsakodnevno je morala opravljati intenzivne razgibalne vaje, postopoma se je morala učiti govora, spretnosti dela s prsti, miselne koncentracije, hodila je na dolgotrajne logopedske vaje.

#### Nevšečnosti med zdravljenjem

Prestajati je morala številne in pogoste vbode zaradi odvzemov krvi, dajanja zdravil in hrane. Dolgo je bila ločena od staršev; zdravljenje je trajalo več kot eno leto.

## Strah

1000000 SIT 1 teden strah za življenje, 8 mesecev sekundarni strah za izid zdravljenja.

## Zmanjšanje življenjske aktivnosti

8000000 SIT 40-odstotna invalidnost zaradi težav pri govoru in še 20-odstotna invalidnost zaradi zmanjšanih kognitivnih funkcij. Poškodba možganov je pustila trajne posledice na področju govora, na področju koordinacije vseh štirih udov in pri sposobnosti miselnih funkcij. Gre za srednje hudo motnjo govora z upočasnjenim in težje razumljivim govorom, zaradi česar se mora tožnica posebej truditi in je manj sproščena v stiku z okoljem. Poškodba je pustila blago nekoordinacijo gibov zgornjih in spodnjih udov, kažejo se tudi nekateri znaki petelinje hoje in nespretnost pri delu z rokami zaradi nekoordiniranih gibov. Na področju mislenih funkcij ima težave pri koncentraciji, kljub povečanim naporom pri učenju je slabše učinkovita. Povečane napore mora vlagati tudi v vsakodnevne druge aktivnosti, ima težave pri socializaciji in stikih z vrstniki zaradi govora in se zato zapira vase. Za poklic, ki zahteva dobro komuniciranje in dobro izražanje ali spretnost z rokami, ne bo sposobna. Glede na svoje intelektualne sposobnosti bi bila po mnenju izvedenke nevropsihiatrične stroke, sicer sposobna za šolanje na višji in visoki stopnji, vendar je zaradi motenj pri učenju toliko slabše učinkovita, da bi trud, ki ga mora vlagati v učenje, če bi nadaljevala z zahtevnim šolanjem, bil še večji in bi resno ogrozil njen celovit osebnostni razvoj. S tega vidika je zanjo ustreznejše šolanje v bolj konkretnem in praktičnem srednješolskem programu.

## Skaženost

400000 SIT Postoperativna brazgotina na stegnu in nakazani znaki petelinje hoje.

---

ZOR člen 200, 203